AJihova amaạr ri aako aseere siphẹ ekpo-onhụ phọ odị, raraạr dị emiteghunhaan lhephiri r’anmariịr omheeraam, osighẹ otughemhiọm ayira imạ araraạr. (Rom 15:4) Nạ atuughạ eeghe siphẹ aḍinyạ phọ aJonah? Pogh vidio phọ: Family Worship: Jonah—Learning From Jehovah’s Mercy, kụ aphanyanhaạn sipuru phọ edaphạn bọ siẹn:
Eeghe ipaanhaạn kụ edị iraạr abukaaphọm mọ oḍeenhaan bọ siphẹ avidio phọ, osoman?
Aḍinyạ phọ aJonah kelọgh ika ḍighaạgh, eḍighi maạr dị ulhiọm iyira obobọ yira oroph eepoogh arukumuan siẹn ookpomhoghan phọ? (1Sa 16:7; Jon 3:1, 2)
Eḍeenhaan ph’aJonah kilhoghonhaạn iyira ika ḍighaạgh ophamhanhạm egey ephoghom oghị esi ekool ph’ayira epẹ erugh phọ? (Jon 4:11; Mat 5:7)
Mem dị yira osoman egbagarạ e/moon, ika kụ idị ipẹ emitenhaan bọ Jonah kilhoghonhaạn iyira ḍighaạgh? (Jon 2:1, 2, 7, 9)
Avidio phọ ophọn atughemhị nyinhạ eeghe ilọ asuọ dị odi aạl ghan aBaibul phọ kụ ogbiran ghan?